open-index/open-wikipedia-markdown huggingface dataset:
.17 Hornady Magnum Rimfire

náhľad|Náboj .17 HMR
[náhľad|Porovnanie s nábojom [.22 WMR]]
[náhľad|Porovnanie s nábojom [.22 LR]]

**.17 Hornady Magnum Rimfire**, známy aj pod svojou skratkou **.17 HMR** je puškový náboj s okrajovým zápalom. Bol vyvinutý z náboja .22 WMR zúžením strely na kaliber .17 (). Obvykle sa používa strela o hmotnosti 17 grainov (1,1 g), vďaka čomu úsťová rýchlosť dosahuje priemerne hodnotu /s. Tento náboj je považovaný za najpresnejší náboj s okrajovým zápalom. Tejto presnosti (hlavne v porovnaní s nábojmi .22 WMR – úsťová rýchlosť cca /s a .22 LR – úsťová rýchlosť cca /s, pri použití dlhej puškovej hlavne, ktoré sú mu podobné) je dosahované hlavne vďaka vyššie zmienenej vysokej rýchlosti, ktorá má z balistického hľadiska za následok veľmi plochú trajektóriu letu.

## Dejiny
Tento náboj bol skonštruovaný firmou Hornady v Spojených štátoch a na trh bol uvedený v roku 2002.

## Výkon
Aj napriek tomu že tieto náboje často používajú expanzívnu strelu (HP), tak z hľadiska terminálnej balistiky je ich výkon veľmi malý. Preto sa používajú len na najmenšiu zver a škodnú.

## Špecifikácia
* Priemerná hmotnosť strely: 18 grainov
* Priemerná úsťová rýchlosť: 750 m/s
* Priemerná úsťová energia: 340 J
* Priemer strely:.172" ()
* Celková dĺžka náboja: 	1.349" ()

Typ zápalky: Okrajový zápal

## Niektoré zbrane používajúce tento náboj
* Remington Model 504 (US – Bolt Action Rifle – .17 Mach 2, .17 Hornady Magnum, & .22 LR)
* Remington Model 597 (US – Semi-Auto Rifle – .17 Hornady Magnum, .22 LR, & .22 Winchester Magnum)
* S&W Model 647 (US – Revolver – .17 HMR)

## Pozri aj
*Zoznam nábojov do ručných zbraní
*Zoznam nábojov do pušiek
*Typy striel
*Palná zbraň

## Iné projekty

## Zdroj

Kategória:Strelivo
Espreso (káva)

thumb|Šálka espressa.
thumb|right|Espresso
thumb|Espresso kávovar v reštaurácii
**Espreso** alebo **espresso** je nápoj pripravený v espreso kávovare z jemno namletej kávy a vody.

## Príprava
Káva sa namelie v mlynčeku na kávu, dávka (spravidla 7 gramov) sa dá do páky, vloží do kávovaru, ktorý cez ňu pod tlakom 9 barov tlačí – „prešuje“ vodu. Nesmierne dôležitá je aj samotná hrúbka mletia, ktorá sa podpisuje taktiež na výslednej chuti. Preto treba odhadnúť správnu konzistenciu, aby káva nebola namletá ani príliš hrubo, ani veľmi zomletá. Ideálna hrúbka zomletia je vtedy, pokiaľ kávou pretečie voda za približne 20 až 30 sekúnd.

Pravé *talianske espresso* vyteká 25 sekúnd a obsahuje 25 ml vody. Malo by natekať do predhriatej šálky z hrubostenného porcelánu so zaguľateným dnom. Na hladine je pena farby lieskového orieška (crema) hrubá cca 1 – . Tmavšia farba peny znamená príliš vysoký tlak daný napr. veľkým manuálnym stlačením kávy vo filtri a výsledkom je "prepálená" chuť nápoja. Na Slovensku sa väčšinou pije *väčšie espreso*, ktoré je pripravené tiež zo 7 gramov kávy, ale obsahuje viac vody (80 – 200 ml). Tento nápoj je v skutočnosti espresso lungo a pokiaľ je espresso zriedené vodou do objemu 50 ml, nazýva sa Espresso Americano (podľa amerických vojakov, ktorí si riedili talianske espresso vodou). Všeobecne je chybou označovať espresso ako piccolo, piccolo ako nápoj síce existuje (je to austrálsky recept, ide o tzv. baby latté, je to ristretto (15 – 20 ml) zaliate horúcim speneným mliekom v 100 ml /malom/ latté pohári). Piccolo ako názov sa u nás rozšíril z dôvodu nesprávnej interpretácie, keď talianski turisti pri naservírovaní u nás klasickej kávy (hrnček hnedej vody) chceli "to menšie" t. j. piccolo.

Espresso slúži ako základ pre mnohé ďalšie nápoje:
* kapučíno
* caffe latte
* latte macchiato
* caffè macchiato 
* moccacino

## Referencie

## Pozri aj
* Káva
* Barista
* illy

## Zdroj

## Iné projekty

Kategória:Káva
Kategória:Talianske výrazy
Espreso

**Espreso** alebo **espresso** môže byť:
*druh kávy, pozri espreso (káva)
*prístroj na výrobu tejto kávy (sparením pod tlakom), pozri espreso (prístroj)
*malá kaviareň, kde sa táto káva podáva, pozri espreso (kaviareň)
Kapučíno

thumb|Kapučíno
thumb|Kapučíno - Latte art
thumb|Kapučíno - Latte art, ukážka vytvorenia nápisu
**Kapučíno** (z tal. *cappuccino* [kapučino]) je pôvodom taliansky kávový nápoj, ktorý sa skladá z 1/3 espressa, 1/3 mlieka a 1/3 mliečnej peny. 

## Príprava
Do väčšej šálky si urobíme espreso a našľaháme penu. Aby bolo kapučíno naozaj dobré, je ideálne mať vychladenú kanvičku a vychladené plnotučné mlieko. Pena sa šľahá jemne, konečná teplota by nemala presiahnuť 70 oC, tzn. kapučíno by sa malo dať hneď po príprave vypiť bez toho, aby ste sa popálili. Dôležité je, aby pena bola naozaj kvalitná, neobsahovala bublinky vzduchu (to sa dosiahne sklepávaním peny v kanvičke) a zároveň tvorila v hrnčeku aspoň 1,5 cm vrstvu. Pre väčšiu lahodnosť peny sa odporúča použiť plnotučné mlieko alebo jeho rastlinné náhrady.   

Umeleckou formou prípravy kapučína je tzv. *[[latte art]]* (maľovanie obrázkov do kapučína).

## Referencie

## Literatúra
* Ing. Oldřich Dufek: *Káva známá i neobyčejná*, Pavla Momčilová, 2000, ISBN 80-85936-32-1, 61 s., 4 strany farebných obrázkov príl. : ilustrácie

## Iné projekty

## Externé odkazy
* Kapucino.cz
* https://www.popradske.sk/blog/cappuccino/

## Zdroj

Kategória:Káva
Das Wikipedia-Lexikon in einem Band

**Wikipedia Lexikon in einem Band** (doslova *Lexikón Wikipédia v jednom zväzku*) je nemecký tlačený všeobecný jednozväzkový lexikón, ktorý je skrátenou verziou nemeckej verzie online-encyklopédie Wikipedia. 

Obsahuje skrátené verzie článkov, ktoré boli v rokoch 2007/2008 najčastejšie navštevovanými na nemeckej Wikipédii (stav 14. apríla 2008). Vyšiel v septembri 2008 vo vydavateľstve Wissen Media Verlag, predáva sa v bežných kníhkupectvách. Keďže obsah podlieha GFDL, je na konci lexikónu menovite uvedených okolo 90000 redaktorov Wikipédie, vrátane tých, ktorí písali iné články ako tie vybrané do lexikónu.

## Externé odkazy
*Text na Google Book Search

Kategória:Nemecké encyklopédie
Kategória:Knihy z 2008
Kategória:Wikipédia
Barista

**Barista** je človek, ktorý sa špecializuje na prípravu kávy, najmä espressa a nápojov založených na espresse.

## Súťaže
Svoje schopnosti porovnávajú baristi na rôznych medzinárodných aj národných súťažiach. Vrcholnou akciou sú Majstrovstvá sveta baristov (*World Barista Championship*), kam postupuje víťaz národného majstrovstva každej členskej krajiny *kávovej asociácie*.

## Pozri aj
* káva

## Iné projekty

## Externé odkazy
* Kto je barista?  - časopis Hoteliér 1/2008 
* Kvalitný barista musí vedieť o káve všetko - sme.sk

## Zdroj

 

Kategória:Gastronomické povolania
Kategória:Káva
Kondomínium (nehnuteľnosť)

[thumb|[Blue Condominium na Lower East Side na Manhattane]]

**Kondomínium** alebo **condominium** alebo zriedkavo **kondominát** (angl. a lat. *condominium*, angl. skrátene *condo*) je v USA a väčšine Kanady (prenesene aj v iných štátoch vrátane Slovenska) forma vlastníctva nehnuteľnosti. Ide o také vlastnícke právo k nehnuteľnosti, ktoré je vlastne spojením dvoch právnych titulov v jeden - a to jednak individuálneho vlastníckeho práva k jednotlivému bytu a jednak spoločného vlastníctva spoločných priestorov tej istej nehnuteľnosti. Vlastník bytu teda vlastní obytnú jednotku, ale zázemie, prislúchajúca pôda, komunikácie a všetky spoločné priestory vlastnia všetci obyvatelia nehnuteľnosti súčasne. Jednotlivec svojím spôsobom vlastní len vzdušný priestor (*airspace*) svojej obytnej jednotky. 

Ako kondomínium sa označuje aj samotná takto vlastnená nehnuteľnosť.

Kategória:Občianske právo
Bleach (manga)

**Bleach** () je známa japonská manga séria, ktorej autorom je Tite Kubo. Zaraďuje sa do kategórie šónen, teda mangy pre starších chlapcov. Od roku 2004 je v Japonsku každý týždeň vysielaný aj rovnomenný anime seriál na TV Tokyo. Na Slovensku sa Bleach už nevysiela. Tvorcovia série Bleach zrušili vysielanie a tvorbu 366 dielom. Manga sa vydáva ďalej a teda nie je známe či sa tvorba obnoví.

## Príbeh
Bleach je príbeh o 15-ročnom chlapcovi Ichigovi Kurosakim, ktorý od narodenia vidí duše potom, čo náhodne získa silu shinigami od Rukie Kuchiki. Získanie týchto schopností ho núti prijať povinnosti zachraňovania ľudí pred zlými dušami (hollow). Po čase sa k nemu pridajú Sado Yasutora - prezývaný Chad, Uryuu Ishida - ktorý je Quincy = má luk, ktorým strieľa šípy z reiatsu (duševná energia). Orihime Inoue - vie liečiť, vytvárať štít a trochu bojovať (nie). Jej hlavná schopnosť je vyliečiť to čo už nie je = vytvára časové dimenzie. Kon - je to plyšový levík, do ktorého Ichigo a Rukia vložili modifikovanú dušu a teda dokáže rozprávať a žije. 

## Externé odkazy
* oficiálna stránka na TV Tokyo 
* AniDB.net 
* Slovenská stránka o Bleach  (po slovensky)

Kategória:Anime filmy
Kategória:Anime seriály
Kategória:Anime z roku 2004
Kategória:Manga
Šárka Strachová

**Šárka Strachová**, rodená **Záhrobská** (* 11. február 1985, Benecko, Česko) je česká lyžiarka. Špecializuje sa najmä na točivé disciplíny, slalom a obrovský slalom. Svoje prvé preteky vo Svetovom pohári vyhrala 30. novembra 2008.

## Víťazstvá v Svetovom pohári

## Umiestnenie vo Svetovom pohári

## Externé odkazy
* 
* 
* oficiálne stránky   (český)

Kategória:České alpské lyžiarky
Kategória:Českí bronzoví olympijskí medailisti
Kategória:Alpskí lyžiari na Zimných olympijských hrách 2010
Kategória:Osobnosti z okresu Semily
Kategória:Bronzoví olympijskí medailisti v alpskom lyžovaní
Ohodnotený graf

**Ohodnotený graf** alebo **vážený graf** je graf, ktorého prvky sú ohodnotené číslom (váhou), ktoré určujú výhodnosť prechodu daným prvkom (cena, priepustnosť, rýchlosť, ...).

Ohodnotený graf môže byť neorientovaný alebo orientovaný. Pomocou ohodnotených grafov možno riešiť množstvo praktických problémov. Najznámejším problémom riešeným pomocou ohodnoteného grafu je problém obchodného cestujúceho.

## Hranovo ohodnotený graf
**Hranovo ohodnotený graf** je graf s ohodnotenými hranami.

**Definícia**: Graf **G(v,e)** sa nazýva hranovo ohodnotený, ak každej hrane e\in E je priradené nejaké číslo w\in R.

**Definícia**: **Kladne hranovo ohodnotený graf** je taký graf **G, w**, že w(e) >0 

## Vrcholovo ohodnoteny graf
**Vrcholovo ohodnotený graf** alebo **uzlovo ohodnotený graf** je graf s ohodnotenými vrcholmi.

**Definícia**: Graf **G** je sa nazýva vrcholovo ohodnotený, ak každému vrcholu je priradené nejaké číslo.

Graf môže byť ohodnotený súčasne hranovo aj vrcholovo. Môže mať tiež viacero ohodnotení pre hrany alebo vrcholy. Napríklad každá hrana môže mať dve ohodnotenia: rýchlosť a cenu. Optimalizácia cesty z vrcholu **v** do vrcholu **u** potom závisí od toho, akú váhu priradíme času za ktorý sa dostaneme z vrcholu **v** do vrcholu **u** a cene, ktorú za túto cestu zaplatíme. 

Kategória:Teória grafov
Podgraf

**Podgraf** je časť grafu, ktorá vznikne z pôvodného grafu vymazaním niektorých jeho vrcholov, všetkých hrán vedúcich do týchto vrcholov, poprípade vymazaním ďalších jeho hrán.

Pojem podgraf sa v teórii grafov používa ako istá obdoba pojmu podmnožina.

thumb|Pôvodný graf a jeho podgraf

Graf H je *podgraf* grafu G, ak V(H) \subseteq V(G) a E(H) \subseteq E(G)

## Indukovaný podgraf
thumb|Pôvodný graf a jeho indukovaný podgraf
Graf H je *indukovaný podgraf* grafu G, ak V(H) \subseteq V(G) a E(H) = {E(G) \cap {V(H) \choose 2}}

Indukovaný podgraf vznikne vymazaním niektorých vrcholov a *iba* tých hrán, ktoré do vymazaných vrcholov zasahujú.

## Faktor
Podgraf H je faktor grafu G, ak množina vrcholov grafu H je totožná s množinou vrcholov grafu G.
V(H) = V(G)

## Kostra
Kostra grafu G je taký jeho faktor, ktorý neobsahuje kružnice a je súvislý.

## Pozri aj
* Graf

Kategória:Teória grafov
Hranica chudoby

right|thumb|Mapa zobrazujúca percento populácie žijúce pod hranicou chudoby

**Hranica chudoby** je minimálna úroveň príjmov, ktorá je potrebná na dosiahnutie adekvátnej životnej úrovne v danej krajine. V praxi je úroveň definujúca hranicu chudoby omnoho vyššia vo vyspelých krajinách ako v rozvojových krajinách.

Takmer všetky spoločnosti majú občanov žijúcich v chudobe. Hranica chudoby je dôležitý ekonomický nástroj na určenie počtu takýchto ľudí a posudzovanie sociálno-ekonomických reforiem ako blahobytu a podpory v nezamestnanosti na elimináciu chudoby.

Kategória:Chudoba
Janica Kostelićová

**Janica Kostelićová** (* 5. január 1982, Záhreb, Chorvátsko) je bývalá chorvátska lyžiarka. Svoje prvé preteky vo Svetovom pohári vyhrala 17. januára 1999. Celkovo vyhrala Kostelićová 30 pretekov Svetového pohára. Jej brat Ivica je tiež úspešný zjazdový lyžiar.

## Víťazstvá vo Svetovom pohári

## Umiestnenie vo Svetovom pohári

## Externé odkazy
*
*
* oficiálne stránky   

Kategória:Osobnosti zo Záhrebu
Kategória:Chorvátski alpskí lyžiari
Kategória:Chorvátski olympijskí víťazi
Kategória:Súrodenci v alpskom lyžovaní
Kategória:Alpskí lyžiari na Zimných olympijských hrách 2002
Kategória:Alpskí lyžiari na Zimných olympijských hrách 2006
Faktor grafu

**Faktor grafu G** alebo **faktorový podgraf** je taký podgraf grafu **G**, ktorý obsahuje všetky vrcholy grafu G.

Podgraf **H** je faktor grafu **G**, ak množina vrcholov grafu **H** je totožná s množinou vrcholov grafu **G**.

V(H) = V(G)

## k-faktor grafu
**Definícia:** Nech je **G = (V, E)** graf a nech je **H = (V, F)** podgraf grafu **G**. Ak je **H** pravidelný graf stupňa **k**, tak **H** nazývame **k-faktor grafu G**.

Kompletné párovanie je 1-faktor grafu, a teda pravidelný párny graf stupňa **p** možno rozložit na p 1-faktorov. Ak graf nie je párny, tak nie vždy je možné rozložit pravidelný graf na 1-faktory, pretože tento graf nemusí obsahovat žiaden 1-faktor.

## Petersenova veta
Pre 2-faktory platí nasledujúce tvrdenie, ktoré dokázal Julius Petersen v roku 1891.

**Petersenova veta:** Nech je **G = (V, E)** pravidelný graf stupňa **2p**. Potom množinu hrán
**E** možno rozložit na **p** 2-faktorov grafu G.

## Externé odkazy
*Párne grafy, skriptá FMFI UK 

Kategória:Teória grafov
Kružnica (teória grafov)

thumb|right|Orientovaná kružnica na piatich vrcholoch

**Kružnica** alebo **cyklus** alebo **uzavrený ťah** v teórii grafov označuje taký graf, ktorý sa skladá z jediného *cyklu* – teda uzavretej postupnosti prepojených vrcholov. Kružnica môže byť orientovaná i neorientovaná.

Graf, ktorý ako podgraf obsahuje kružnicu, sa nazýva **cyklický**. V opačnom prípade sa nazýva **acyklický** (pozri strom).

## Definícia
Kružnica je graf C_n = (V, E), kde V = \left \{ v_1, \ldots, v_n \right \} a E = \left \{ e_1, \ldots, e_n \right \} a platí:
* orientovaný graf
:e_i = \left( v_i, v_{i+1} \right), i = 1, \ldots, n - 1 a e_n = \left( v_n, v_1 \right)
:: každý vrchol orientovanej kružnice má vstupný i výstupný stupeň rovný 1

* neorientovaný graf
:e_i = \left \{ v_i, v_{i+1} \right \}, i = 1, \ldots, n - 1 a e_n = \left \{ v_n, v_1 \right \}
:: každý vrchol neorientovanej kružnice má stupeň 2.

## Vlastnosti kružnice
* eulerovská kružnica – opíše všetky hrany grafu, viackrát tú istú hranu nepoužíva, do vrcholu môže vstupovať viackrát
* hamiltonovská kružnica – opíše všetky vrcholy grafu, nevstupuje do vrcholu viackrát, hrany nemusí obsahovať všetky
* kružnica v bipartitnom grafe (vrcholy sú rozdelené do dvoch častí, hrany vedú iba medzi časťami navzájom)

## Referencie

## Zdroj

Kategória:Teória grafov
Chromatické číslo

**Chromatické číslo** grafu alebo **farebnosť grafu** je minimálny počet farieb, ktoré musíme použiť na zafarbenie vrcholov grafu, ak každá hrana spája vrcholy rôznych farieb. Označuje sa symbolom \chi (G).

## Vlastnosti
# \chi (G) = 1 práve vtedy, keď sa skladá z izolovaných vrcholov
# \chi (G) = 2 práve vtedy, keď ide o bipartitný graf
# \chi (G)\ge 3 práve vtedy, keď obsahuje kružnicu nepárnej dĺžky 
# \chi (G)\le 4 pre ľubovoľný rovinný graf (pozri problém štyroch farieb)

## Pozri aj
*farbenie grafov

Kategória:Teória grafov
Zoznam nábreží v Bratislave

Toto je **zoznam [[Nábrežie (breh)|nábreží]] v Bratislave.**

: *Pozri aj: [[Zoznam ulíc v Bratislave]]*
: *Pozri aj: [[Zoznam námestí v Bratislave]]*
: *Pozri aj: [[Zoznam ulíc v Bratislave premenovaných po roku 1989]]*

## Zdroje

* Poštové smerovacie čísla


Nábrežia
Anja Pärsonová

**Anja Pärsonová** (* 25. apríl 1981, Umeå, Švédsko) je švédska lyžiarka. Svoje prvé preteky vo Svetovom pohári vyhrala 3. decembra 1998. Celkovo vyhrala 40 pretekov Svetového pohára. 

## Umiestnenie vo Svetovom pohári

## Externé odkazy
*
*
* oficiálne stránky  

Kategória:Švédski alpskí lyžiari
Kategória:Švédski olympijskí víťazi
Kategória:Švédski strieborní olympijskí medailisti
Kategória:Švédski bronzoví olympijskí medailisti
Kategória:Olympijskí víťazi v alpskom lyžovaní
Kategória:Strieborní olympijskí medailisti v alpskom lyžovaní
Kategória:Bronzoví olympijskí medailisti v alpskom lyžovaní
Kategória:Majstri sveta v alpskom lyžovaní
Kategória:Osobnosti z Umeå
Rázusovo nábrežie

right|thumb|Rázusovo nábrežie, pohľad z Nového mosta

**Rázusovo nábrežie** (kedysi *Graf Batthyany Lajos Quai* alebo *Batthyány Lajos part*) je nábrežie na ľavom brehu Dunaja v Bratislave v mestskej časti Staré Mesto.

Začína sa pri Moste SNP a končí pri Námestí Ľudovíta Štúra, kde sa napája na Vajanského nábrežie.

Stoja tu objekty luxusných hotelov, hotela Danube, hotela Devín a Slovenskej národnej galérie.

Na Dunaji je pristavený Botel Gracia a loď Cirkus Barok, ktorý slúži ako nástupné miesto pre katamaran Twin City Liner. Oproti hotelu Danube je pristavená platforma na kotvenie turistických a výletných lodí.

Kategória:Nábrežia v Starom Meste v Bratislave
FK Dynamo (Kyjev)

**FK Dynamo Kyjev** () je profesionálny futbalový klub ukrajinskej najvyššej súťaže - Premier ligy. Sídlom klubu je hlavné mesto Ukrajiny - Kyjev. FK Dynamo Kyjev patrí k najúspešnejším mužstvám krajiny. Klub bol založený v roku 1927. Svoje domáce zápasy hráva na Olympijskom štadióne s kapacitou 70 050 divákov, Ligy majstrov hráva a najväčšie šlágre domácej súťaže však absolvuje na Olympijskom štadióne.

## Iné projekty

## Externé odkazy
* oficiálna stránka klubu 

Dynamo Kyjev
Vajanského nábrežie (Bratislava)

right|thumb|Slovenské národné múzeum na Vajanského nábreží

**Vajanského nábrežie** (kedysi *Justilände* alebo *Justi-sor*) je nábrežie na ľavom brehu Dunaja v Bratislave v mestskej časti Staré Mesto.

Začína na Námestí Ľudovíta Štúra a končí na Šafárikovom námestí.

Stojí tu Slovenské národné múzeum a pamätník vzniku Česko-Slovenska. Nachádza sa tu Jurenákov palác.

## Iné projekty

Kategória:Nábrežia v Starom Meste v Bratislave
Halda

**Halda** môže byť:
* druh dátovej štruktúry, pozri halda (dátová štruktúra)
* veľká kopa, hromada
* násyp z odpadového materiálu (hlušiny, atp.) z baní, lomov, výrobného procesu, pozri halda (ťažba)
* priezvisko, pozri Halda (priezvisko), napr.:
** Alíz Halda (1928 – 2008), maďarský pedagóg a politík 

## Pozri aj
* Hald
* Halde
Izomorfizmus grafov

**Izomorfizmus grafov** je relácia ekvivalencie na triede všetkých grafov. Ak majú byť grafy G a G’ izomorfné, musia mať všetky grafové charakteristiky rovnaké (počet vrcholov, počet hrán, valenčné postupnosti, počet komponentov atď.). 

Ak sa ukáže, že grafy majú niektoré z týchto charakteristík odlišné, nemôžu byť izomorfné.

## Izomorfizmus grafov G a G'
**Definícia:**

Graf G = (V,H) je izomorfný s grafom G’ = (V,H‘), ak existuje vzájomne jednoznačné zobrazenie (bijektívne) f : V ↔ V‘ také, že pre každú dvojicu vrcholov u,v ∈ V platí:

:{u, v} ∈ H práve vtedy, keď { f(u), f(v) } ∈ H‘.

## Izomorfizmus digrafov G a G‘
**Definícia:**

Digraf G = (V,H) je izomorfný s digrafom G‘ = (V,H‘ ), ak existuje vzájomne
jednoznačné zobrazenie f : V ↔ V‘ také, že pre každú dvojicu vrcholov u,  v ∈ V platí:
:(u,v) ∈ H práve vtedy, keď (f(u),f(v)) ∈ H‘.

Jediný možný spôsob ako dokázať, že grafy alebo digrafy G a G’ (s vlastnosťami izomorfizmu z definície) sú izomorfné je vyskúšať všetky vzájomne jednoznačné zobrazenia f, ktorých je n!, kde n = |V|.

## Problémy grafového izomorfizmu
#Zostrojiť všeobecný algoritmus, ktorý by pre ľubovoľné dva grafy rozhodol, či sú izomorfné alebo nie.
#Dokázať, že žiaden taký algoritmus neexistuje.

## Konkrétny príklad izomorfizmu grafov
Majme grafy G1 a G2 :

Obrázok:Grafy.JPG

V tomto prípade existuje zobrazenie f, kde k = f(a), l = f(b), m= f(c), n= f(d), o = f(e), p= f(f). 

Izomorfizmus f sa môže zapísať v tvare dvojriadkovej tabuľky, v ktorej v prvom riadku sú vrcholy grafu G1 a v druhom ich obrazy zobrazenia f :

\mathrm{f}=\left(\begin{array}{cccccc}\mathrm{a}&\mathrm{b}&\mathrm{c}&\mathrm{d}&\mathrm{e}&\mathrm{f}\\ \mathrm{k}&\mathrm{l}&\mathrm{m}&\mathrm{n}&\mathrm{o}&\mathrm{p}\\\end{array}\right)                                           

Z definície izomorfizmu grafov vyplýva, že pre dva izomorfné grafy G a G’ platí
|H| = |H’|   a   |V| = |V’|

Splnenie týchto podmienok ale nezaručuje, že grafy sú izomorfné.
Na dokázanie izomorfizmu grafov by pomohol algoritmus, ktorý však stále nebol objavený.

Kategória:Teória grafov
Fajnorovo nábrežie

**Fajnorovo nábrežie** je nábrežie v Bratislave, v mestskej časti Staré Mesto. Je pomenované po slovenskom hudobnom skladateľovi a advokátovi Štefanovi Fajnorovi (1844 – 1909). Zhudobnil napr. hymnickú pieseň „Kto za pravdu horí“ od Karola Kuzmányho. Do roku 1918 malo názov *Fadrusz János Quai* alebo *Fadrusz János-kőpart* podľa Jána Fadrusza (1858 – 1903), uhorského sochára.

Nachádza sa na ľavom brehu Dunaja v Bratislave v mestskej časti Staré Mesto.

Začína odbočením z Vajanského nábrežia pri Kúpeľnej ulici, pokračuje popri Dunaji ku Gondovej a príjazdu k Starému mostu.

Najvýznamnejšie objekty na nábreží sú osobný prístav, Slovenské národné múzeum, štátna priemyselná škola strojnícka a právnická a Filozofická fakulta Univerzity Komenského.

## Galéria

BA-riverfront-04.jpg|right|thumb|Časť Fajnorovho nábrežia, štátna stredná priemyselná škola strojnícka
Fajnorovo nábrežie 01.jpg|right|thumb|Filozofická fakulta Univerzity Komenského na Fajnorovom nábreží 1
Fajnorovo nábrežie 03.jpg


## Referencie

## Iné projekty

## Externé odkazy
* Fajnorovo nábrežie na mape Bratislavy

Kategória:Nábrežia v Starom Meste v Bratislave
Hamiltonovský graf

**Hamiltonovský graf** je graf, ktorý obsahuje aspoň jednu hamiltonovskú kružnicu.

## História
thumb
V roku 1857 William Rowan Hamilton zostrojil matematický hlavolam, ktorého cieľom bolo nájsť takú uzavretú prechádzku po hranách pravidelného dvanásťstena, ktorá by obsahovala každý vrchol práve raz. Ak zabudneme na plochy dvanásťstena a nakreslíme jeho vrcholy a hrany v rovine, tak dostaneme graf nakreslený na obrázku:

## Definícia Hamiltonovskej kružnice
Hamiltonovská kružnica grafu je taká cesta, ktorá prejde práve raz všetky vrcholy grafu a skončí v počiatočnom vrchole.

Teda riešením Hamiltonovho hlavolamu je Hamiltonovská kružnica. Zistiť, či má graf uzavretý Eulerovský ťah, je ľahký problém, lebo stačí zistiť súvislosť grafu a paritu stupňov všetkých jeho vrcholov. Je prekvapujúce, že analogický problém pre Hamiltonovské kružnice je ťažký. Tento problém patrí do skupiny takzvaných NP-úplných problémov. Poznáme však veľmi veľa podmienok, ktorých splnenie vynucuje v grafe existenciu Hamiltonovskej kružnice. Jednu z najznámejších postačujúcich podmienok tohto typu dokázal nórsky matematik Øystein Ore v roku 1960 (1. podmienka).

## Postačujúce podmienky
# Nech G je graf, |V | = n, n ≥ 3. Ak pre každú dvojicu vrcholov, ktoré nie sú spojené hranou je súčet ich stupňov aspoň n, tak G je hamiltonovský.
# Nech G je graf, |V | = n, n ≥ 3. Ak má každý vrchol stupeň aspoň  n/2, tak graf je hamiltonovský.
# Nech G je graf, |V | = n a predpokladajme, že n ≥ 3. Ak pre každé prirodzené číslo k Veta (nutná podmienka): Ak graf G = (V,E) je hamiltonovský, tak pre každú neprázdnu podmnožinu S množiny vrcholov V platí:

*c(G - S) ≤ |S|*

Príklad: Uvažujme graf G na obrázku č. 2. Môžeme si všimnúť, že  S = {u1,u2,u3,u4,u5} je taká podmnožina množiny vrcholov grafu G, pre ktorú platí: c(G - S)= 6 > 5 = |S|, čiže neplatí nutná podmienka. To znamená že graf nie je hamiltonovský.

## Príklady
Príklady, kedy je graf hamiltonovský a kedy graf nie je.

;Prvý príklad:

 Ham5.JPG|Obr.1  
 ham6.JPG|Obr.2


Hoci tento graf nespĺňa ani jednu z vyššie uvedených podmienok, je to hamiltonovský graf (ako vidno z obrázka 2), keďže existuje hamiltonovská kružnica nakreslená červenou farbou. Uvedené podmienky sú totiž iba postačujúcimi, ale nie nutnými podmienkami hamiltonovskych grafov.

;Druhý príklad:

 Complete bipartite graph K3,3.svg


Graf na obrázku spĺňa všetky 3 podmienky:
# podmienku, lebo každý jeho vrchol má stupeň aspoň 3,
# podmienku, lebo každé dva vrcholy nespojené hranou majú súčet stupňov aspoň 6,
# podmienku, lebo v ňom nie sú žiadne vrcholy stupňa menšieho ako 3.

## Literatúra
* Vrba, A. *Grafy pro III.ročník tříd gymnázií se zaměřením na matematiku, na matematiku a fyziku a pro seminář a cvičení z matematiky ve IV.ročníku gymnázií*. Praha, SPN, 1989
* Nešetřil, J. *Teorie grafů*.Praha, SNTL, 1979
* Arnošt Večerka * - Grafy a grafové algoritmy - skripta UPOL [http://phoenix.inf.upol.cz/esf/ucebni/Grafy_a_grafove_algoritmy.pdf]*

Kategória:Teória grafov
Jerevanská gubernia

left|thumb
thumb|
**Jerevanská gubernia** () bola jedna z gubernií Ruského impéria v rokoch 1850 - 1917 v regióne Kaukazu s 8 okresmi (od roku 1828 bola súčasťou Ruského impéria). Počet obyvateľov gubernie v roku 1905 činil 901 900 obyvateľov, ktorí obývali guberniu na rozlohe 27 830 km². Hlavným mestom gubernie bol Jerevan.

## Pozri aj
* Zoznam gubernií Ruského impéria

Kategória:Gubernie v Ruskom impériu
Šemachinská gubernia

thumb|Mapa Šemachinskej gubernie.
**Šemachinská gubernia** () bola jedna z gubernií Ruského impéria v priestore dnešného Azerbajdžanu. Jestvovala v rokoch 1846 – 1859,  s rozlohou  a s údajom o počte obyvateľov 460 000 z roku 1850. Po ničivom zemetrasení v Šemache – administratívnom centre gubernie – v roku 1859 boli gubernátorské vládne budovy premiestnené do Baku a gubernia sa premenovala na Bakuskú guberniu.

## Pozri aj
* Zoznam gubernií Ruského impéria

Kategória:Gubernie v Ruskom impériu
Viatská gubernia

left|90px
thumb|
**Viatská gubernia** () bola jedna z gubernií Ruského impéria a RSFSR v rokoch 1796 - 1929. Predchodcom gubernie bolo Viatské miestodržiteľstvo (1775 - 1796), ktoré sa delilo na 13 okresov. Po jej rozpade 11 utvorilo Viatskú guberniu, ktorej počet obyvateľov činil 8 030 881 a rozloha gubernie bola 153 652 km². Hlavným mestom gubernie bolo mesto Viatka. 

## Pozri aj
* Zoznam gubernií Ruského impéria
* Zoznam gubernií Ruskej sovietskej federatívnej socialistickej republiky

Kategória:Gubernie v Ruskom impériu
Kategória:Gubernie v Ruskej sovietskej federatívnej socialistickej republike
Štukatúra

[thumb|Detail štukovej fasády domu v poľskom meste [Toruń]]
**Štukatúra** je plastická, väčšinou reliéfna výzdoba interiérov aj exteriérov stavieb s použitím štuky a iných materiálov. 

Spočiatku sa považovala za menej hodnotnú náhradu kameňa. Používala sa už v antickom Ríme, od renesancie sa znovu tešila veľkej obľube, najmä v baroku, rokoku, v historizujúcich neoslohoch 19. storočia až po secesiu. S nástupom moderny upadla. 

Rozdiel v názvosloví medzi štukatúrou, omietkou a maltou je orientovaný viac na použitie ako zloženie. 

## Zdroj

## Iné projekty

Kategória:Fasáda
Moskovská gubernia

left|60px
thumb|
**Moskovská gubernia** () bola jedna z gubernií Ruského impéria a RSFSR zriadená na základe nariadenia Petra I. dňa 12. decembra 1708 spoločne s ďalšími siedmimi guberniami. V 13 okresoch gubernie podľa údajov z roku 1897 žilo 2 433 356 obyvateľov. Dňa 14. januára 1929 pri vzniku nových oblastí Zväzu sovietskych socialistických republík gubernia zanikla. Hlavným mestom gubernie bola Moskva.

## Pozri aj
* Zoznam gubernií Ruského impéria
* Zoznam gubernií Ruskej sovietskej federatívnej socialistickej republiky

Kategória:Gubernie v Ruskom impériu
Kategória:Gubernie v Ruskej sovietskej federatívnej socialistickej republike
Jaroslavská gubernia

left|90px
thumb|Mapa Jaroslavskej gubernie
**Jaroslavská gubernia** () bola jedna z gubernií Ruského impéria zriadená v rokoch 1796 - 1897? (1914?), ktorá sa nachádzala v severovýchodnej časti európskeho Ruska na hornom toku rieky Volga. Gubernii predchádzala Jaroslavská provincia, ktorá vznikla v sústave Sankt-Peterburskej gubernie v roku 1719. Rozloha gubernie s 10 okresmi bola 35 541 km² a údaj z roku 1905 o počte obyvateľov hovorí o 1 166 800 ľudí. Hlavným mestom gubernie bolo mesto Jaroslavľ.

## Pozri aj
* Zoznam gubernií Ruského impéria

Kategória:Gubernie v Ruskom impériu
Jekaterinoslavská gubernia

left|70px
thumb|Jekaterinoslavská gubernia (1914)
**Jekaterinoslavská gubernia** () bola jedna z gubernií Ruského impéria a RSFSR zriadená v rokoch 1803 - 1925 (vydelením sa z Novoruskej gubernie), ktorá sa nachádzala v juhovýchodnej časti Ukrajiny v povodí rieky Dneper. Gubernia mala 8 okresov (v rokoch 1874 - 1887 deväť) a jej celková rozloha bola 76 912 km² (údaj z roku 1925) a počet obyvateľov v roku 1897 - 2 113 700. Hlavným mestom gubernie bolo mesto Jekaterinoslav (Dnipro).

## Pozri aj
* Zoznam gubernií Ruského impéria
* Zoznam gubernií Ruskej sovietskej federatívnej socialistickej republiky

Kategória:Gubernie v Ruskom impériu
Kategória:Gubernie v Ruskej sovietskej federatívnej socialistickej republike
.25 ACP

náhľad|Náboj .25 ACP
**.25 ACP** (**A**utomatic **C**olt **P**istol) je pistoľový náboj so stredovým zápalom, ktorý skonštruoval John Browning v roku 1906. Ide o najmenší vyrábaný náboj tohto typu. Je určený pre zbrane s neuzamknutým záverom. Sú pre neho často komorované tzv. vreckové zbrane.

## Výkon
Tento náboj umožňuje použitie veľmi kompaktných a ľahkých zbraní. Ale jeho dostrel a zastavovacie schopnosti sú veľmi malé, porovnateľné s nábojom .22 LR. Napriek tomu, že .22 LR má pri rovnakej dĺžke hlavne vyššiu energiu, .25 ACP je na sebaobranu vhodnejší vďaka svojej omnoho väčšej spoľahlivosti.

Úsťová rýchlosť tohto náboja so strelou o hmotnosti 3,3 g (50 gr) je približne 230 m/s.

## Prebíjanie
Náboj .25 ACP so zápalkou typu *boxer* môže byť prebíjaný. Vzhľadom k malým rozmerom jednotlivých komponentov je to značne zložité.

## Synonymá názvu

* 25 Auto
* .25 Auto
* 6,35 mm
* 6,35 mm Browning
* 6,35x15,5mmSR


## Pozri aj
*Zoznam nábojov do ručných zbraní
*Zoznam nábojov do pušiek
*Typy striel
*Palná zbraň

## Iné projekty

## Zdroj
* 

Kategória:Strelivo
Kyjevská gubernia

thumb|Mapa Kyjevskej gubernie.
**Kyjevská gubernia ** (, ) bola jedna z gubernií Ruského impéria a RSFSR, ktoré vznikli na základe nariadenia Petra I. dňa 18. decembra 1708. Nachádzala sa v povodí rieky Dneper v severovýchodnej časti Ukrajiny. 

Podľa údajov o počte obyvateľov v roku 1897 guberniu obývalo 3 559 229 obyvateľov na rozlohe 39 459,2 km² (13 okresov). Gubernia zanikla pri územno-správnej reforme v Sovietskom zväze v roku 1923, kedy sa jej územie stalo súčasťou Kyjevskej oblasti. Hlavným mestom gubernie bol Kyjev.

## Iné projekty

## Pozri aj
* Zoznam gubernií Ruského impéria
* Zoznam gubernií Ruskej sovietskej federatívnej socialistickej republiky

Kategória:Gubernie v Ruskom impériu
Kategória:Gubernie v Ruskej sovietskej federatívnej socialistickej republike
.303 British

náhľad|Náboj .303 British

**.303 British** alebo označovaný aj ako **7,7 × 56 mm R** je najrozšírenejší britský puškový a guľometný náboj. V používaní bol od roku 1889 vo väčšine britských opakovacích pušiek a ľahkých guľometoch až do zavedenia štandardného náboja 7,62 × 51 mm NATO. 

## Vznik
V roku 1888 bola do výzbroje britskej armády zavedená puška Lee Metford a vo februári 1889 pre ňu prijatý náboj, dnes označovaný ako .303 British. Pôvodne bol laborovaný čiernym prachom, mal valcovú strelu s oblou špičkou, oloveným jadrom a plášťom z mediniklu. Strela o hmotnosti 13,76 g mala počiatočnú rýchlosť 560 m/s.

## Varianty
náhľad|Náboj .303 British

### Mk II
Laborovaný bezdymným prachom - korditom. Plnenie korditom používané od roku 1892.

### Mk VII provedení C
Prijatý do výzbroje v roku 1910. Plnený korditom, strela špicatého ogiválnáho tvaru s oloveným jadrom bola v špičke odľahčená a vyplnená hliníkom, papierovinou alebo bakelitom. Plášť strely prevedený z mediniklu, tombaku alebo pomedenej oceli. Hmotnosť strely bola 11,13 g a dosahovala úsťovej rýchlosti 680 m/s.

### Mk VII prevedenie Z
Laborovaný nitrocelulózovým prachom. Strela s oloveným jadrom a tombakovým pláštom. Náboj bol určený pre guľomety.

### B Mk VII (zápalná strela Buckingham)
Obsahuje zápalnú slož v špičke strely pred olovonym jadrom. Náboj označený modrou špičkou strely a modrou špárou okolo zápalky.

### P.S.A. Mk I (výbušná zápalná strela Pameroy Mk I)
Plochá špička strely opatrená rozbuškou na báze nitroglycerínu. Obal je z mediniklu.

### P.P.S.A. Mk II (výbušná zápalná strela Pameroy Mk II)
Podobné zloženie, ako P.S.A. Mk I, len špička je oblá.

## Rozmery
* Priemer okraja: 13,72 mm
* Dolný priemer tela nábojnice: 11,68 mm
* Priemer nábojnice na ústí: 8,59 mm
* Priemer strely na ústí nábojnice: 7,94 mm
* Dĺžka nábojnice: 56,44 mm
* Dĺžka náboja: 78,11 mm

## Literatúra
* *Střelecká revue* - 1/1994, str. 31

## Iné projekty

Kategória:Strelivo
Slovenský daviscupový tím

**Slovenský daviscupový tím** je tenisový tím, ktorý reprezentuje Slovensko v Davisovom pohári. Svoj najväčší úspech dosiahol v roku 2005, kedy Slovensko sa prebojovalo až do finále, kde podľahlo Chorvátsku.V roku 2024 sa slovenský daviscupový tím zúčastnil finálovej skupinovej fázy v čínskom Zhuhai, kde prehral všetky tri zápasy. V roku 2025 tím prehral kvalifikačné kolo proti Chorvátsku v Osijeku a bude pokračovať v skupine I.

## Súčasný tím
Súčasný tím, ktorý nominoval nehrajúci kapitán Tibor Toth na zápas 2. kola I. skupiny euroafrickej zóny Davisovho pohára 2023:
*Alex Molčan
*Norbert Gombos
*Jozef Kovalík
*Lukáš Klein
*Igor Zelenay

## Sezóny

### 90.roky 20.storočia

## Referencie


## Externé odkazy

Kategória:Daviscupové tímy
Davis Cup
Davisov pohár
Slovensko v Davisovom pohári 2008

**Slovensko v [[Davisov pohár|Davisovom pohári]] 2008** odohralo celkovo svoju 14. sezónu odohranú v Davisovom pohári.

## Zápasy

### Euro-africká zóna 2008 - Skupina I
#### 2.kolo

### Baráž o postup do svetovej skupiny 2009

Kategória:Daviscupové tímy v roku
Kategória:Tenis v 2008
Bazilika svätého Mikuláša

**Bazilika svätého Mikuláša** môže byť
* na Slovensku
** v meste Trnava, pozri Bazilika svätého Mikuláša (Trnava)
* v Holandsku
** v meste Amsterdam, pozri Bazilika svätého Mikuláša (Amsterdam)
IAST

**The International Alphabet of Sanskrit Transliteration** (IAST), sl. **Medzinárodná abeceda pre transliteráciu sanskrtu** je transliteračná schéma na bezstratovú romanizáciu indického zápisu.

IAST je najpopulárnejšia transliteračná schéma pre romanizáciu sanskrtu a pálí. Často sa používa v tlačených publikáciách, najmä v knihách zaoberajúcimi sa už uvedenými jazykmi v indických náboženských textoch. V súčasnosti sa používa aj v elektronických textoch vďaka rozšíreným znakom Unicode.

IAST je založená na štandarde danom *Medzinárodným kongresom orientalistov*, ktorý sa konal v Ženeve v roku 1894. Umožňuje bezstratový prepis (transliteráciu) písiem, hlavne dévanágarí, ale aj ďalších, ako napr. šáradá. Nezobrazuje len fonémy sanskrtu, ale aj fonetickú transkripciu (napr. *visarga* – *ḥ*, čo je alofóna hlások *r* a *s* na konci slov.).

Ďalšia transliteračná schéma, ktorá sa používa v súčasnosti v odborných slovníkoch a učebniciach – *[[Romanizačný štandard Národnej knižnice v Kalkate]]*, vychádza zo schémy IAST a je jej rozšírením.

## Súbor znakov IAST a konvencie

Toto je súbor znakov písma dévanágarí. Za nimi nasleduje hodnota vo fonetickej abecede IPA, ktorá platí pre sanskrt (v hindčine majú znaky malé rozdiely vo výslovnosti). Pod nimi je veľké a malé písmeno IAST prepisu.

Transliteračné schémy, ktoré čerpajú len z ASCII znakov, ako napr. *[[ITRANS]]* alebo *[[Harvard-Kyoto]]*, nahradzujú diakritické značky kapitálkami. Kapitálky písmen, ktoré sa nikdy nevyskytujú na začiatku slov (*Ṇ*, *Ṅ*, *Ñ* a *Ṝ*) sa používajú len v súvislosti s *pāṇini* gramatikou sanskrtu, kde sa týmto spôsobom značí určitá (tzv. *IT-*) značka v slove.

## Porovnanie s ISO 15919

IAST je z veľkej časti podskupina ISO 15919. Existuje len päť výnimiek, ktorými ISO štandard vychádza v ústrety rozšírenej sade symbolov. Tie umožňujú transliteráciu dévanágarí a ďalších indických písiem, používaných v iných jazykoch ako je sanskrt.

## Pozri aj

* Transliterácia dévanágarí
* Harvard-Kyoto štandard
* ITRANS štandard
* Romanizačný štandard Národnej knižnice v Kalkate
* ISO 15919
* Šiva sútra

## Poznámky



Kategória:Sanskrit
Kategória:Jazyky v Indii
Herbert Tichy

**Herbert Tichy** (* 1. jún 1912, Viedeň – † 26. september 1987) bol rakúsky cestovateľ, horolezec, geológ, žurnalista a spisovateľ.

## Život a cesty
V r. 1933 vykonal s priateľom cestu na motorke do Indie. Pri svojej druhej ceste do Indie (1935) v prezlečení za pútnika obišiel posvätnú horu Kailaš v Tibete a neúspešne sa pokúsil o výstup na sedemtisícovku. Po návrate do Viedne napísal prvú zo svojich asi 30 kníh a obhájil geologickú dizertáciu. V r. 1938 sa vybral na Aljašku a začiatok vojny ho zastihol vo východnej Ázii, kde zotrval až do r. 1948 a vykonal viacero výprav. 

V r. 1953 získal veľkorysý permit do západného Nepálu s právom výstupu na ľubovoľný vrchol. Cestu uskutočnil so štyrmi Šerpami. Z nich najskúsenejší bol Pasang Dava Láma, ktorý už v r. 1939 s Američanmi dosiahol výšku 8 400 m na K2. On nahovoril Tichého vystúpiť nabudúce na "skutočnú horu". A tak v r. 1954 prišiel v sprievode tirolského horolezca Seppa Jöchlera a lezca - geografa H. Heubergera. Spolu so siedmimi Šerpami, na tie doby miniexpedícia, prišli pod Čho Oju. Pri prvom pokuse ich v 7 000 m zastihol nečas a Tichy utrpel omrzliny, neskôr mu amputovali prst. Po oddychu v základnom tábore vyšli Pasang Dava Láma, Sepp Jöchler a Tichy na vrchol Čho Oju. 

O skutočnom priateľstve s ľuďmi Ázie svedčí, že Tichy pozval (a zaplatil cestu) Pasang Dava Lámu s manželkou do Rakúska. Herbert Tichy podnikol ešte množstvo výprav, cestoval až do svojej smrti. Dostal veľa rakúskych ocenení.

"*Nie som horolezec v pravom zmysle slova.*" H. Tichy

## Cestovateľské výpravy
* 1935 India - Tibet (Kailaš)
* 1938 Aljaška
* 1953 Prechod západného Nepálu
* 1954 Prvý výstup na Čho Oju
* 1957 Keňa
* 1959 Hindukúš - Himaláje
* 1961 Hongkong/India
* 1963 Južná a východná Afrika
* 1968-69 Východná Ázia
* 1971-72 Východná Ázia
* 1980 Keňa - jazero Turkana (Rudolfovo)
* 1981-82 a 1985 Nepál a India

## Publikácie
* H. Tichy:*Čo Oju*, Osveta 1961. 
* H. Tichy:*Med ze stromu binunga*, Praha, Orbis 1976.

## Referencie
* I. Dieška a kol.:*Horolezectvo - encyklopédia*, Šport 1989.
* M. Herzog:*Velké himálajské dobrodružství*, Panorama 1987.

## Externé odkazy
* Cestovateľský životopis H. Tichého (po nemecky)
* H. Tichy a Pasang Dava Láma vo Viedni, foto

Kategória:Rakúski cestovatelia
Kategória:Rakúski horolezci
Kategória:Rakúski geológovia
Kategória:Osobnosti z Viedne
Strom (rozlišovacia stránka)

**Strom** môže byť:

*forma rastliny, pozri strom
*v teória grafov, pozri strom (teória grafov)
*druh dátovej štruktúry, pozri strom (dátová štruktúra)
Teória grafov – grafová postupnosť

## Grafová postupnosť
V obyčajnom neorientovanom grafe G s vrcholovou množinou V(G)=\{v_1, v_2, \dots, v_n\} môžeme zostrojiť postupnosť \deg(v_1),\deg(v_1),\dots,\deg(v_n)    nezáporných celých čísel. Takúto postupnosť nazývame stupňová postupnosť. Ak vrcholy budú označené tak, že \deg(v_1)\ge\deg(v_1)\ge\dots\ge\deg(v_n) , túto postupnosť nazveme grafová postupnosť. Pre grafové postupnosti platí užitočná veta:

**Veta** :Postupnosť \beta_1:d_1,d_2,\ldots,d_n nezáporných celých čísel, kde d_1\geq d_2\geq\ldots d_n a p  \geq 2 a d_1 \geq 1 je grafová práve vtedy, keď je grafová postupnosť 
:\alpha_2:d_2-1,d_3-1,\ldots,d_{d_1+1}-1,d_{d_1+2},d_{d_1+3},\ldots,d_n
**Túto vetu použijeme aj pri konštrukcii algoritmu na zistenie, či daná postupnosť je grafová**.

Algoritmus  (na zistenie, či daná postupnosť je grafová)
# Ak postupnosť obsahuje člen prevyšujúci n-1, postupnosť nie je grafová. STOP. Inak pokračuj krokom 2.
# Ak sú všetky členy postupnosti rovné 0, potom postupnosť je grafová. STOP Ak postupnosť obsahuje záporné číslo, potom postupnosť grafová nie je. STOP Inak pokračuj bodom 3.
# Ak je to potrebné, usporiadaj členy postupnosti zostupne. Pokračuj krokom 4.
# Zmaž prvý člen (nazvime ho k) a zníž o jednotku hodnotu nasledujúcich k členov postupnosti. Pokračuj krokom 2.

**Príklad** : Zistite, či daná stupňová postupnosť je grafová.

\alpha_1 :  4,4,4,4,3,3,2\,\!

Riešenie. Postupnosť je usporiadaná. Označme si neusporiadanú postupnosť, ktorá vznikne v i-tom kroku algoritmu \alpha_i a túto postupnosť po usporiadaní \beta_i.
krok 1. Postupnosť má 7 členov. Prvý člen 4 je menší ako 6 (neprevyšuje 5), pokračujeme bodom 2.

Obrázok:tabulkax.JPG

Podľa priebehu algoritmu môžeme zostrojiť obyčajný neorientovaný graf, ktorý bude mať grafovú postupnosť \alpha_1.  Začneme poslednou postupnosťou \alpha_6 a dostaneme sa až k postupnosti \alpha_1.  
Postupnosť \alpha_6 je tvorená dvoma nulami, to znamená, že k nej prislúchajúci graf tvoria dva izolované vrcholy. (Podľa označenia  v4 a v6 ). Z postupnosti \beta_5 sme ju dostali odstránením vrcholu v1 a hrany  incidentnej s ním a vrcholom v6. Podobne postupujeme, až kým sa nedostaneme k postupnosti \beta_1=\alpha_1.

Obrázok:grafy6.JPG

Grafovou postupnosťou však graf nie je jednoznačne určený. Grafovú postupnosť 2,2,2,1,1 spĺňajú grafy G1 i G2.

Obrázok:grafy2.JPG

Kategória:Teória grafov
Brundtlandská správa

**Brundtlandská správa** alebo **Naša spoločná budúcnosť** je dokument vydaný Brundtlandskou komisiou, formálne nazývanou Svetová komisia pre prostredie a rozvoj (World Commission on Environment and Development). Brundtlandská komisia vznikla v roku 1983 ako orgán Spojených národov s cieľom sústrediť sa na problém ničenia životného prostredia a prírodných zdrojov a následkov na ekonomický a sociálny rozvoj.

Správa bola vydaná v roku 1987 v Oxford University Press pod názvom *Naša spoločná budúcnosť* (Our Common Future). Zaoberá sa problémom ekonomického rozvoja, ktorý môže byť udržateľný bez zničenia neobnoviteľných prírodných zdrojov a životného prostredia. Správa vypracovaná politikmi a expertmi na ekológiu zadefinovala pojem udržateľného rozvoja (sustainable development): *Udržateľný rozvoj je rozvoj, ktorý vyhovie potrebám súčasnosti bez zníženia možností budúcich generácií uspokojiť vlastné potreby.*

Správa má 3 časti:
* I. Spoločné ustanovenia
* II. Spoločné výzvy
* III. Spoločné snahy

Zdôrazňuje 3 hlavné komponenty udržateľného rozvoja: ochranu životného prostredia, ekonomický rast a sociálnu rovnosť. Prostredie by malo byť zachované a neobnoviteľné prírodné zdroje užívané s rozvahou, využitie obnoviteľných zdrojov energie by malo narastať. Rozvojové krajiny by mali byť podporované, aby mohli byť upokojené základné potreby ich obyvateľov: potreba obživy, energie, zdravotného ošetrenia a zamestnania. Ekonomický rast by mal byť oživený a rozvojové krajiny by sa mali rozvíjať v rovnováhe k rozvinutým krajinám.

## Urbánne výzvy (Urban chalange, s. 243)
Správa sa zaoberá rôznymi oblasťami udržateľného rozvoja jednotlivo, medzi inými aj problémom urbanizmu. Hlavný problém dnešných miest je koncentrácia obyvateľstva do miest, ktorým následne hrozí kolaps. Z tohoto dôvodu je dôležité vytvárať sekundárne mestá a siete miest. Podpora decentralizácie je vhodná v čase, keď sa znižujú výhody centralizácie. V sekundárnych mestách je potreba podporovať ekonomickú silu, tvorbu pracovných miest, decentralizovať štátnu administratívu. Ďalším bodom urbánnej výzvy je tvorba tzv. low cost housing - bývania pre sociálne slabšich, aby sa predišlo vzniku slumov a okrajových štvrtí s vysokou kriminalitou. Je dôležité zapájať obyvateľov, predovšetkým sociálne slabších, do tvorby ich životného prostredia, aby sa vytvárala spoluzodpovednosť.

## Externé odkazy
Report of Brundtland Comission, Our common Future, Oxford University Press, 1987, plný text:
* http://www.worldinbalance.net/pdf/1987-brundtland.pdf 
* http://www.ace.mmu.ac.uk/eae/Sustainability/Older/Brundtland_Report.html 
* http://en.wikisource.org/wiki/Brundtland_Report/

Kategória:OSN
Kia Sportage

náhľad|Kia Sportage druhej generácie
**Kia Sportage** je kompaktný osobný automobil konštrukcie crossover, ktorý vyrába kórejská automobilka Kia Motors od roku 1995. Pôvodne to bolo mini SUV, druhá generácia je väčšia a môže byť zaradená medzi kompaktné crossover SUV.

Od roku 2006 sa vyrába v žilinskom závode Kia Motors Slovakia.

## Prvá generácia (1993–2002)
V roku 1993 bola skonštruovaná prvá verzia vozidla,  ktorá s automobilom Mazda zdieľala mnoho komponentov ako motor alebo prevodovku. Mazda, Ford a Kia tvoria spoločenstvo a preto mnohé konštrukčné riešenia vozidiel sú spoločné. Prvá generácia vozidla Kia Sportage bola dostupná s dlhším podvozkom a to vo dvoch verziách, ako 4 dverového vozidla a 2 - dverového kabrioletu. Prvá generácia Kia Sportage sa vyznačovala inováciou spočívajúcou v airbagoch na kolená. 

## Druhá generácia (2004–2010)
Druhá generácia s časovým odstupom dvoch rokov sa prejavila novinkou zdieľanou s Hyundai Tucson. Kia Sportage mala 2,0 l motor a výkon 129 kW. Celkovo bolo vozidlo väčšie ako automobily Kia Sportage vyrábané v línií prvej generácie. 
V roku 2008 bol na vozidle Kia Sportage upravený facelift. Kia Sportage druhej generácie sa začala vyrábať aj na Slovensku v Tepličke nad Váhom. Kia Sportage prvý raz v crash testoch americkej National Highway Traffic Safety Administration (NHTSA) získala 5 hviezdičiek.
náhľad|Kia Sportage

## Tretia generácia (2010–2015)
Tretia generácia sa vyznačovala novším naftovým motorom s celkovou kapacitou 2,0 l s výkonom 137 kW. Táto posledná generácia prišla do Európy a Ázie v roku 2010 a neskôr aj do Ameriky. Auto sa predávalo v Číne pod názvom Sportage R. Vďaka inováciám, vyhralo titul Auto roka v USA.

## Štvrtá generácia (2015–2021)
náhľad|Kia Sportage
Štvrtú generáciu predstavila KIA na *Frankfurtskom medzinárodnom autosalóne* 15. septembra 2015*.* Najväčšou zmenoubola zmena prednej masky, keď predné svetlomety už nie sú súčasťou masky chladiča ale prenikajú ďalej dozadu pozdĺž vonkajších hrán kapoty a mohutnejších okrajov blatníkov.

## Piata generácia (2021-súčasnosť)

Piata generácia Sportage bola predstavená 8. júna 2021, pričom špecifikácie boli odhalené v júli 2021. Na základe najnovšej platformy značky N3 vyvinula Kia dve verzie Sportage s rôznou dĺžkou karosérie a rázvorom v závislosti od trhu.

## Referencie

## Zdroj
*Kia Oficiálne stránky výrobcu
*Kia Sportage  na Kiaauto.sk
*The First-Ever European Kia Sportage Short-Wheelbase ! How is it Different From the US Kia Sportage?

Sportage
Kategória:SUV
Lydnevi

**Lydnevi** je umelý jazyk, patriaci do fiktívnej **severnej skupiny slovanských jazykov** (existujúce v rámci tézy o skupinách západo-, južno- a východoslovanských jazykov). Autorom lydneviho bol Libor Sztemon. 

## Príklad
Otec navo (Otčenáš):
:Otec navo,
:Jaš jési na nebesai,
:Da jest posvetyn tavo nam.
:Da jest prihedyn tavo kralestvo.
:Da jest stanyn tavo vilja, jako na nébe, tako y na zéma.
:As navo bréd e keždanyn davat i nave danas.
:Ø adpoštat i nave as navo dluhem 
:jako y me adpoštalesom i navo dluhare.
:Ø nevøvedat as nave vø pokušenje, 
:ale nesvabodat as nave é zølyn.
:Navad tavo jest kralestvo y moc y slava navéke.
:Amén.

## Referencie


## Pozri aj

* Umelé slovanské jazyky

Kategória:Umelé jazyky
Exkláva

[thumb|right|Územie „C“ je [Enkláva (politická geografia)|enklávou štátu „A“ a zároveň exklávou štátu „B“.]]

**Exkláva** je pojem z medzinárodného práva a označuje časť vlastného územia (napr. štátu), ktoré sa nachádza na území, ktoré je úplne obklopené územím cudzieho štátu alebo cudzích štátov. Pojem bol prevzatý z francúzskeho „exclave“, pôvodne pochádza z latinského „ex“ (z, vonku, preč) a „clavis“ (misa).

Príkladom exklávy môže byť Aljaška vo vzťahu k zvyšku Spojených štátov, Cabinda oddelená od územia Angoly územím Konga, v Európe napr. Kaliningradská oblasť Ruska či španielske mestá na marockom pobreží severnej Afriky Ceuta a Melilla.

## Pozri aj
* Enkláva (politická geografia)

Kategória:Medzinárodné právo
Kategória:Politická geografia
Dizajnér

**Dizajnér**, resp. **dizajnérka** je osoba, ktorá robí dizajn. Asi najširšiu definíciu poskytol psychológ Herbert Simon: „Dizajnuje každý, kto navrhuje a cielene koná k zmene existujúcich situácií na svoje vlastné.“

Pôsobí vo viacerých odvetviach, napr.:
* grafický dizajn (grafický dizajnér)
* interiérový dizajn
* webový dizajn
* priemyselný dizajn
* odevný dizajn

## Referencie

## Iné projekty


Kategória:Povolania